text: 17 "Munakuyniyoj runaqa mana ruwanchu mana allin kajtaqa." Mana allin kaqta ruwaqqa, wakkunap sunqunkuta nanachin. Mana sunquyuq kasqanraykutaq, wakkunap allinninkumanta ni tumpitallatapis llakikunchu. Munakuyrí, runa masinchikwan kʼachas kanapaq tanqawanchik. Chantapis wakkunawan allin runas kanapaq, allinta ruwanapaq, hermanosta jatunpaq qhawanapaq ima yanapawanchik. Ajinamanta "millay mana parlanasta [chayri kawsayta]" qhisachanchik. Chaykunaqa, hermanosta phiñachinman chayri sunqunkuta nanachinman (Efesios 5:3, 4).